**OSNOVNA ŠKOLA FRAN FRANKOVIĆ**

**Rijeka, Ivana Žorža 17a**

**KLASA: 007-04/22-03/09**

**URBROJ: 2170-55-04-22-3**

**SKRAĆENI ZAPISNIK SA SJEDNICE UČITELJSKOG VIJEĆA**

**održane dana 29. kolovoza 2022.g. u 10:00h u glavnom hodniku škole**

Sjednici je prisustvovala većina učitelja i stručnih suradnika (popis prisutnih nalazi se u prilogu), što čini natpolovičnu većinu stoga se mogu donositi pravovaljane odluke i zaključci. Sjednicu otvara i vodi ravnatelj Vedran Kosovac.

Ravnatelj čita dnevni red koji je jednoglasno podržan, a dopuna nema.

**Dnevni red:**

1. Verifikacija zapisnika sa prethodne sjednice Učiteljskog vijeća,
2. Utvrđivanje plana rada u školskoj 2022./2023. godini (plan dežurstava, rasporedi rada i dr.) i
3. Razno.

***Ad. 1****.* ***Verifikacija Zapisnika sa prethodne sjednice Učiteljskog vijeća***

Jednoglasno se verificira Zapisnik sa sjednice Učiteljskog vijeća održane on-line dana 24.08.2022.g. Nitko od prisutnih nije protiv niti suzdržan.

***Ad. 2.*** ***Utvrđivanje plana rada u školskoj 2022./2023. godini***

* **Organizacija rada**- 2. razredi će biti u smjeni s 1., 3., 5. i 7. razrednim odjelima zbog organizacije rada Produženog boravka. Dodijeljene 4 grupe su popunjene, iduće školske godine apliciramo za 5. učiteljicu. Utvrđuju se smjene: A smjena – 1.,2., 3.,5. i 7. razredni odjeli ujutro te B smjena- 4.,6. i 8. razredni odjeli popodne i početak rada Produženog boravka-od 06.09.2022.g., a 1. razredni odjeli od 12.09.2022.g.

Povratak na stari, pred COVID-19 način rada, trajanje sata 45 minuta, kabinetska nastava.

* **Selidba PRO razrednih odjela**- članica B.F. iznosi plan selidbe, ali upozorava kako će proces prilagodbe potrajati obzirom da se radi o prenamjeni stambenog prostora. Održat će se Razredno vijeće na kojem će biti izneseni prijedlozi održavanja nastave. Razrednica B.F. saziva u srijedu 31.08. Razredno vijeće u 9h što svi primaju na znanje i neće se pismeno pozivati.
* **Raspored**- satničar i voditelj smjene M.P. iznosi da je obzirom na reorganizaciju smjena ove godine raspored bilo zahtjevnije odraditi, ali je spreman i u petak 02.09. će biti objavljen. Do tada prima sugestije.
* **Dežurstvo-** Prvi tjedan su dežurni svi koji imaju 1.sat. Ravnatelj će naknadno objaviti raspored.
* **Tjedna zaduženja**- biti će izdana Rješenja u zakonskom roku, ravnatelj još uvijek prima sugestije.
* **1. dan škole**- u 17:00h 05.09.2022.g. održat će se svečani prijam 1. razreda, članica M.B. je koordinator.

***Ad. 3. Razno***

**Donacija PRO razredima** – ravnatelj poziva članove da doniraju namještaj za opremanje PRO razreda.

Ravnatelj zahvaljuje svim prisutnima i zaključuje sjednicu u 10:45h.

 Ravnatelj: M.P. Zapisničar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vedran Kosovac, prof., v.r. M.B., v.r.